[{"text_idx": "#000000", "text": "Pentaxi eliitoptika \u2013 \u201cLimited\u201d seeria :: Digitest"}, {"text_idx": "#000001", "text": "Eelmises postituses peatusin pikemalt Pentaxi DA*-seeria objektiividel. Need on objektiivisisese teravustusmootoriga (SDM), ilmastikukindla kerega ja \u201ctavalisest\u201d"}, {"text_idx": "#000002", "text": "Aga mis siis, kui ka DA* objektiivid pole ku\u0308llaldaselt head (vo\u0303i eksklusiivsed)? U\u0308lino\u0303udlikele (vo\u0303i lihtsalt erilisust ihkavatele) fotohuvilistele toodab Pentax juba ku\u0308mmekond aastat pu\u0308sifookuskaugusega Limited-sarja objektiive."}, {"text_idx": "#000003", "text": "Spetsiaalselt digikaameratele on mo\u0303eldud DA Limited optika, kuid peale lu\u0308hikest varjusurma on taas saadaval ka filmiajastust pa\u0308rinevad, kuid end ka digikaamerate ees suurepa\u0308raselt tundvad FA Limited mudelid."}, {"text_idx": "#000004", "text": "Digi-Limited sari koosneb neljast ta\u0308ismetallkorpusega mudelist fookuskaugustega 21, 35, 40 ja 70 millimeetrit. Ko\u0303ik peale 35mm makroobjektiivi paistavad silma u\u0308lima kompaktsusega."}, {"text_idx": "#000005", "text": "Pentax DA Limited objektiivid \u2013 Kui tavapa\u0308rane kipub tu\u0308u\u0308tama, on aeg hankida mo\u0303ni kena must Limited. Kui teil pole seda millei ette panna, tasub lisaks koju viia ka Pentaxi kaamera."}, {"text_idx": "#000007", "text": "DA40 Limited: Paistela\u0308inud bajonetikatet meenutav kuju ja vananenud optiline skeem? Vo\u0303imalik... aga pilti teeb ha\u0308sti!"}, {"text_idx": "#000008", "text": "U\u0308leja\u0308a\u0308nud DA Limited objektiivid on ku\u0308ll konstrueeritud juba spetsiaalselt digiajastu no\u0303udmisi arvestades. See aga ei takista neist kahe kasutamist filmi-digipeegli ees. Vaid 21mm optika ei sobi selleks nurkade vinjeteerumise to\u0303ttu."}, {"text_idx": "#000009", "text": "DA21 Limited: Tagasihoidlike moonutustega 21mm optika vo\u0303imaldab kitsal vanalinna ta\u0308naval kvaliteedikompromissideta ja\u0308a\u0308dvustada ka u\u0308sna suuri objekte."}, {"text_idx": "#000011", "text": "Teravustamisel objektiivide esiotsad ei po\u0308o\u0308rle ning ko\u0303ikidele DA Limitedidele sobivad u\u0308hesugused, 49mm keermega filtrid. Sellesu\u0308gisesel Photokinal ho\u0303igati va\u0308lja ka ja\u0308rgmine DA Limited sarja liige \u2013 15mm f/4. Tehke teie mida tahate, aga mina hakkasin juba tasapisi raha ko\u0303rvale panema..."}, {"text_idx": "#000012", "text": "Loomulikult ei keela keegi digikaamera ette panna \u201evanu ha\u0308id\u201d filmi-Limitede (s.t. FA Limited objektiive). Vastupidi, seda vo\u0303iks igati soovitada \u2013 on ju nimelt nende na\u0308ol tegu Pentaxi ko\u0303ige eksklusiivsemate toodetega. Plii kasutamist piirava RoHS-direktiivi jo\u0303ustumise to\u0303ttu katkestati nende tootmine vahepeal ta\u0308ielikult, kuid fotohuviliste ro\u0303o\u0303muks leiti siiski vo\u0303imalused selle ja\u0308tkamiseks."}, {"text_idx": "#000013", "text": "Pentax FA Limited objektiivid \u2013 Pentaxi ko\u0303ige hinnalisemad optikapa\u0308rlid \u2013 nii filmile kui digimeediale pildistamiseks sobivad FA Limited sarja objektiivid."}, {"text_idx": "#000014", "text": "Ja\u0308llegi metallkorpuses objektiivide fookuskaugused on 31, 43 ja 77mm, suhteline ava ja\u0308a\u0308b f/1.8 \u2013 f/1.9 piiresse. Vastavalt soovile on neid ko\u0303iki vo\u0303imalik hankida nii ho\u0303bedaste kui su\u0308simustadena. Kui viimase ajani olid mustad versioonid saadaval ainult Jaapanis, siis nu\u0308u\u0308d tundub, et harulduseks on muutumas hoopis ho\u0303bedased Limitedid."}, {"text_idx": "#000015", "text": "Va\u0308ga ta\u0308pselt korrigeeritud optilised skeemid kuuluvad absoluutsesse tippklassi ja neid vo\u0303ib vabalt vo\u0303rrelda parimate Zeissi objektiividega. Eriti tooksin esile FA 31mm f/1,8 Limited`i. Filmikerede ees edukas lainurkobjektiiv sobib suurepa\u0308raselt digipeegli normaalobjektiiviks (ca. 47mm ekv) ning kui keeegi ei suuda sellega tippklassi pilte teha, siis tuleb kas juurde o\u0303ppida vo\u0303i endale mo\u0303ni muu hobi / elukutse valida."}, {"text_idx": "#000016", "text": "43mm fookuskaugus pole ehk just ko\u0303ige \u201edigim\u201d, samas 77mm sobib olenemata salvestusmeediast va\u0308ga ha\u0308sti nii portreede kui maastike pildistamiseks."}, {"text_idx": "#000017", "text": "FA77 Limited: Praktiliselt moonutusetevaba ja u\u0308literava joonisega FA 77mm Limited vo\u0303iks leiduda nii portree- kui arhitektuurihuvilise fotokotis."}, {"text_idx": "#000018", "text": "Ku\u0308simusele ku\u0308simusega vastamine vo\u0303ib olla ku\u0308ll ebaviisakas, kuid sageli va\u0308ltimatu: niisiis, mida te pildistate? Koos kaameraga hangitud sa\u0308a\u0308stuoptikast va\u0308lja kasvamise ajaks on fotohuvilisel u\u0308ldjuhul kujunenud va\u0308lja oma lemmikz\u030canrid, mis tingivad ka objektiivivaliku."}, {"text_idx": "#000019", "text": "Loomulikult \u2013 kui raha u\u0308ldse takistavaks teguriks pole, vo\u0303ib endale hankida kasvo\u0303i ko\u0303ik eelmainitud objektiivid \u2013 pettuda ei tule neist u\u0308heski. Reaalse valiku tegemisel on selge, et DA* variod on universaalsemad, kui Limited fiksobjektiivid. Samas pakuvad viimased ja\u0308lle veidi kvaliteetsemat tulemust."}, {"text_idx": "#000020", "text": "Endale vajalikud fookuskaugused tuleb seega igau\u0308hel ta\u0308iesti iseseisvalt va\u0308lja nuputada. Edu!"}, {"text_idx": "#000022", "text": "Pentax K-m \u2013 midagi enamat kui lihtsalt kriisiaja lahendus"}, {"text_idx": "#000027", "text": "Fitbit Sense 2 on parim nutikell terviseja\u0308lgimiseks"}, {"text_idx": "#000029", "text": "Xiaomi Buds 3 ko\u0303rvasiseste ko\u0303rvaklappide va\u0308ljapeetud saund"}, {"text_idx": "#000031", "text": "XGIMI Halo+ on pisike projektor, mis pakub vau-efektiga vaatamiskogemust"}, {"text_idx": "#000032", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]